cyanic-selkie/wikianc huggingface dataset:
ক্রেয়ন শিন-চ্যান
কাহিনীসংক্ষেপ
শিন-চ্যান (শিনজুকে নামেও পরিচিত) ৫ বছরের একটি ছেলে। সে কাসুকাবে নামক জাপানের একটি শহরে বাস করে। সে তার বাবা হিরোশি নোহারা (সংক্ষেপে হ্যারি), মা মিসায়ে নোহারা (সংক্ষেপে মিৎসি) এবং ছোট বোন হিমাওয়ারি (পুরাতন পর্বসমূহে অনুপস্থিত) এর সাথে থাকে। তার একটি পোষা কুকুর রয়েছে যার নাম শিরো। শিনচ্যান প্রচুর দুষ্টুমি করে। তাই তার উপর সবাই বিরক্ত থাকে। শুধু তার দাদা ব্যতীত। তার দাদা শিনচ্যানের মতোই, দুজনেই দুষ্টুমি করে। তারা দুজন একে অপরকে ভালোবাসে। শিনচ্যানের নানা বেশ রক্ষণশীল ও রাগি। তবে তিনি শিনচ্যান ও হিমাওয়ারিকে খুব ভালোবাসেন। বিপরীত চরিত্রের হওয়ায় তাদের দুজনের মাঝে সবসময় ঝগড়া লেগেই থাকে। নতুন পর্বসমূহে মুসায়ে নামে শিনচ্যানের এক খালাও রয়েছে, যে একজন সফল ফটোগ্রাফার হওয়ার স্বপ্ন দেখে কিন্তু আলসেমী ও উদ্যোগহীনতার কারণে সে আর সফল হতে পারে না।
শিনচ্যান মূলতো একটি ভীষণ দুষ্ট ছেলে। সারাদিন দুষ্টমি ও বদমাইশি করে বেড়ায়। এজন্য সবাই তাকে শুধু বকা দেয় ও মারে। শিনচ্যানের প্রিয় কার্টুন একশন কামেন। এছাড়াও শিনচ্যানের কোয়ান্টাম রোবো ও বুরি-বুরি সাইমনও পছন্দ। শিনচ্যান সবসময় একশন কামেনের সাথে দেখা করার স্বপ্ন দেখে।
শিনচ্যানের ৪জন বন্ধু রয়েছে। তারা হলো কাজামা, নেনি, মাসাউ এবং সুজুকি (নতুন পর্বসমূহে নাম বো)। নতুন পর্বসমূহে আই বা আইচ্যান নামেও শিনচ্যানের এর এক বন্ধু রয়েছে। এরা সবাই শিনচ্যানের সাথে ফুতাবা কিন্ডারগার্টেন নামে একটি প্লে-স্কুলে পড়ে। শিনচ্যানের স্কুলে চার জন শিক্ষক-শিক্ষিকা রয়েছে। প্রিন্সিপাল স্যার (তাকে দেখতে অনেকটা চোর-ডাকাতের মতো, তাই তাকে দেখে সবাই ভয় পায়), ভাইস-প্রিন্সিপাল ম্যাম, ইওশিনাগা ম্যাম (শিনচ্যানের শ্রেণি শিক্ষক) ও মাৎসুজাকা ম্যাম (শিনচ্যানের উপরের শ্রেণির শ্রেণি শিক্ষক; নিজেকে খুব সুন্দর মনে করে ও শিনচ্যান ইচ্ছা করে তাকে ক্ষেপালে তিনি রেগে যান)। এছাড়াও নতুন পর্বসমূহে আজিও ম্যাম নামে আরেকজন শিক্ষক র‍য়েছে। তার বৈশিষ্ট্য হলো তিনি চশমা ব্যতীত দেখতে পান না এবং চশমা খুললেই ভীষণ রেগে গিয়ে তুলকালাম কাণ্ড করে বসেন।
শিনচ্যানের বন্ধু কাজামার বয়স ৫ বছর। সে নিজেকে খুব বিদ্বান মনে করে। শিনচ্যান কাজামাকে নিজের বেস্ট ফ্রেন্ড মনে করে। কাজামা স্কুলের বাইরেও ইংরেজি শেখে। শিনচ্যান কাজামাকে সব সময় বিরক্ত করে। এজন্য কাজামা সর্বদাই রেগে থাকে। নতুন পর্বসমূহে সে মৈতি ও ম্যাজিকাল মারিয়া নামে দুটি মেয়েদের কার্টুন দেখে। সবাই জেনে গেলে লজ্জা দিবে বলে সে এই বিষয়টি গোপন করে রাখে।
মাসাউয়ের বয়স ৫ বছর। সে সব সময় ভয় পায়। একটু ভয় পেলেই কেঁদে ফেলে। আর বেশি ভয় পেলে সোজা অজ্ঞান হয়ে যায়। সহজ সরল বলে নেনি সবসময় মাসাউকে ভয় দেখিয়ে জোর করে খেলায়। মাসাউ সবসময় আইচ্যানের সাথে বন্ধুত্ব করতে চায়।
সুজুকি বা বো শিনচ্যানের আরেক বন্ধু। সুজুকির বয়স ৫ বছর। সুজুকি খুব মেধাবী। সুজুকির আচার ব্যবহার বেশ অদ্ভুত। সে সব সময় চুপচাপ থাকে। সুজুকির শখ হলো পাথর সংগ্রহ করা। সে সব অদ্ভুত পাথর সংগ্রহ করে। সুজুকির নাকে সর্বদাই সর্দি থাকে।
এছাড়াও নতুন পর্বসমূহে আইচ্যান নামে শিনচ্যানের এক বন্ধু থাকে। ওর বয়স ৫ বছর। আইচ্যান বেশ সম্ভ্রান্ত পরিবারের মেয়ে। তার বাবা বিশাল ব্যবসায়ী ও প্রাক্তন জমিদার। আইচ্যানের সাথে সর্বদাই এক বডিগার্ড (দেহরক্ষী) থাকে। আইচ্যান শিনচ্যানকে পছন্দ করে এবং শিনচ্যানের সাথে বন্ধুত্ব করতে চায়। কিন্তু শিনচ্যানের আইচ্যানের প্রতি কোনো আগ্রহ নেই।
চরিত্র
প্রধান চরিত্রসমূহ
অন্যান্য চরিত্রসমূহ
গেইল ফিশার
গেইল ফিশার (Gail Fisher; ১৮ আগস্ট ১৯৩৫ - ২ ডিসেম্বর ২০০০) ছিলেন একজন মার্কিন অভিনেত্রী। তিনি প্রথম কৃষ্ণাঙ্গ নারী যিনি মার্কিন টেলিভিশনে একাধিক গুরুত্বপূর্ণ ভূমিকায় অভিনয় করেছেন। তিনি ১৯৬৮ থেকে ১৯৭৫ সাল পর্যন্ত গোয়েন্দাধর্মী টেলিভিশন ধারাবাহিক ম্যানিক্স-এ পেগি ফেয়ার চরিত্রে অভিনয়ের জন্য সর্বাধিক পরিচিত। এই কাজের জন্য তিনি শ্রেষ্ঠ পার্শ্ব অভিনেত্রী (১৯৭০) এবং নাট্যধর্মী ধারাবাহিকে শ্রেষ্ঠ অভিনেত্রী (১৯৭২) বিভাগে দুটি গোল্ডেন গ্লোব পুরস্কার এবং নাট্যধর্মী ধারাবাহিকে সেরা পার্শ্ব অভিনেত্রী বিভাগে একটি এমি পুরস্কার লাভ করেন। তিনি এই দুটি পুরস্কার জয়ী প্রথম কৃষ্ণাঙ্গ নারী। এছাড়া তিনি ১৯৬৯ সালে এনএএসিপি পুরস্কার লাভ করেন।
প্রারম্ভিক জীবন
ফিশার ১৯৩৫ সালের ১৮ই আগস্ট নিউ জার্সির অরেঞ্জ শহরে জন্মগ্রহণ করেন। পাঁচ ভাইবোনের মধ্যে তিনি সর্বকনিষ্ঠ। তার যখন দুই বছর বয়স, তখন তার পিতা মারা যান। তার মাতা ওনা ফিশার তাকে লালনপালন করেন। ওনা নিউ জার্সির এডিসন শহরের নিকটবর্তী পটার্স ক্রসিংয়ে নিজ বাড়িতেই চুল-বিন্যাসের ব্যবসায় করতেন। গেইল নিউ জার্সির মেটুচেনের মেটুচেন হাই স্কুলে পড়াশোনা করেন। কিশোর বয়সে তিনি চিয়ারলিডার ছিলেন এবং কয়েকটি সুন্দরী প্রতিযোগিতায় অংশগ্রহণ করেন। তিনি মিস ট্রানজিট, মিস ব্ল্যাক নিউ জার্সি এবং মিস প্রেস ফটোগ্রাফার খেতাব অর্জন করেন।
মৃত্যু
ফিশার ২০০০ সালের ২রা ডিসেম্বর ৬৫ বছর বয়সে লস অ্যাঞ্জেলেসে বৃক্কের অকার্যকারীতায় মৃত্যুবরণ করেন। ১২ ঘণ্টার পর তার ভাই ক্লিফটন হৃদক্রিয়া বন্ধ হয়ে মৃত্যুবরণ করেন।
মেরে ইয়ার কি শাদী হ্যায়
মেরে ইয়ার কি শাদী হ্যায় (मेरे यार की शादी है) হচ্ছে ২০০২ সালে মুক্তিপ্রাপ্ত একটি ভারতীয় হিন্দি ভাষার প্রণয়ধর্মী নাট্য চলচ্চিত্র যা সঞ্জয় গাধভি দ্বারা পরিচালিত এবং যশ চোপড়া এবং আদিত্য চোপড়া দ্বারা প্রযোজিত যশ রাজ ফিল্মসের অধীনে। চলচ্চিত্রটিতে অভিনয় করেছেন উদয় চোপড়া, জিমি শেরগিল, বিপাশা বসু এবং টিউলিপ জোশী। চলচ্চিত্রটি আংশিকভাবে ইংরেজি ভাষার চলচ্চিত্র মাই বেস্ট ফ্রেন্ডস ওয়েডিং (১৯৯৭) দ্বারা অনুপ্রাণিত হয়েছিলো বলে জানা গিয়েছিলো। পরিচালক সঞ্জয় গাধভি অবশ্য দাবি করেছিলেন যে তিনি মূলত অনেক হিন্দি চলচ্চিত্র দেখে এই চলচ্চিত্রটি বানাতে অনুপ্রাণিত হয়েছিলেন এবং আমার সেরা বন্ধুর বিবাহ তাঁর চলচ্চিত্রের জন্য কেবল ১% এর চেয়ে কম অনুপ্রেরণা দিয়েছিলো। চলচ্চিত্রটি বক্স অফিসে ভালো ব্যবসা করেছিলো এবং "হিট" হিসেবে ঘোষিত হয়েছিলো। চলচ্চিত্রটি আনুষ্ঠানিকভাবে অমিশা প্যাটেলকে দেওয়া হয়েছিল, তবে অমিশা চলচ্চিত্রটিতে অভিনয় করতে অস্বীকৃতি জানিয়েছিলেন কারণ তিনি তার কর্মজীবনের শুরুতে একের পর এক ব্যবসাসফল চলচ্চিত্রে অভিনয় করার পরে কম সফল অভিনেতাদের সাথে কাজ করতে চাননি। অমিশার মনোভাব দেখে অবাক ও হতবাক, যশরাজ ব্যানার সিদ্ধান্ত নিয়েছিলো তাদের ব্যানারে নির্মিত কোনো চলচ্চিত্রতে অমিশার সঙ্গে কাজ না করার।
কাহিনীসংক্ষেপ
সঞ্জয় হচ্ছে একটি বোম্বাইয়ের তরুণ, তার রিয়া নামের এক বান্ধবী আছে যে তার সঙ্গেই একই বাসায় থাকে। সঞ্জয়ের একটি বাল্যজীবনের বান্ধবী আছে যার নাম অঞ্জলি, এই অঞ্জলি হঠাৎ সঞ্জয়কে টেলিফোন করে বলে যে তার (অঞ্জলির) বিয়ে ঠিক হয়ে গেছে। সঞ্জয় যেহেতু মনে মনে অঞ্জলিকে ভালোবাসে তাই সে তার বিয়ে থেমে দেওয়ার সিদ্ধান্ত নেয়।
সঞ্জয় অঞ্জলির বাসায় যেয়ে অঞ্জলির হবু স্বামী রোহিত খান্নার সঙ্গে দেখা করে। সঞ্জয়কে তার কামুক আচরণের জন্য ক্রমাগত দুষ্টামি-তিরস্কার ও ভালোবাসার সাথে ঠাট্টা করা হয় এবং তাকে কেউ গুরুত্বের সাথে নেয় না। সঞ্জয় তখন চালাকি শুরু করে। সে রোহিত এবং পরিবারের সমস্ত পুরুষদের জন্য আড়ম্বর অনুষ্ঠানের আয়োজন করে (নারীনৃত্য অনুষ্ঠান)। রোহিত মদ খেয়ে পুরোপুরি মাতাল হয়ে যায় এই অনুষ্ঠানে। সে এই সত্যটি তুলে ধরে যে সঞ্জয় তার বিয়ে বন্ধ করতে এসেছে এবং সঞ্জয় যাতে এতে ব্যর্থ হয় তা নিশ্চিত করার প্রতিশ্রুতি দেয়। সঞ্জয় এবং রিয়া তাকে বুঝতে পারে যে সে তাকে ভালবাসেন এবং অঞ্জলির মেহেদি অনুষ্ঠানে রিয়া অঞ্জলিকে বলে যে সে এবং সঞ্জয় কখনও প্রেমিক ছিলো না। অঞ্জলি প্রকাশ করেছে যে সে সারাজীবন সঞ্জয়কে ভালোবাসতো কিন্তু পরবর্তীকরা কখনও তা বুঝতে পারে নি তবে তাকে কেবল তার সেরা বন্ধু হিসেবে বিবেচনা করেছিলো। বিষয়টি জানতে পেরে রোহিত মন খারাপ করে ফেলে। রোহিত অঞ্জলির মাকে জানায় যে অঞ্জলিকে তার পছন্দ ছিলো, অঞ্জলি সর্বদা চায় যে সঞ্জয় তাদের হৃদয়ের গভীর থেকে অঞ্জলিকে বিয়ে করবে। নিজের বিয়েতে তার অনুপস্থিতি জানতে পেরে অঞ্জলি তার বিবাহের পোশাকে সঞ্জয়ের সাথে দেখা করতে মুম্বাই চলে যায়। সে তাকে জিজ্ঞাসা করলো সে কেন চলে গেলো। সঞ্জয় তার প্রতি ভালবাসা প্রকাশ করে বলেছিলো যে সে তাকে অন্য কারও সাথে বিবাহিত দেখতে পারছেনা। অবশেষে দুজনেই একে অপরের প্রতি তাদের ভালোবাসা প্রকাশ করে। রোহিত তার চ্যালেঞ্জে ব্যর্থ হলেও তাদের ভালোবাসায় সে খুশি। সঞ্জয় এবং অঞ্জলির বিয়ে হয়, রোহিত এবং রিয়া তাদের সেরা বন্ধুর বিয়েতে গান গায়, নৃত্য করে।
সঙ্গীত
জাভেদ আখতারের কথায় চলচ্চিত্রটির গানগুলোর সুর করেছিলেন জিৎ গাঙ্গুলী এবং প্রীতম চক্রবর্তী। কণ্ঠশিল্পী আশা ভোঁসলে এই চলচ্চিত্রটিতে গান গাওয়ার মাধ্যমে তার গায়িকা-কর্মজীবন পুনরায় শুরু করেছিলেন। ২০০২ সালে চলচ্চিত্রটির অডিও ক্যাসেট মোট ১১ লাখ কপি বিক্রি হয়েছিলো।
শ্যাম মানেকশ’
ফিল্ড মার্শাল শ্যাম হোরামশিজি প্রেমজি "শ্যাম বাহাদুর" জামসেদজি মানেকশ' (৩রা এপ্রিল, ১৯১৪ - ২৭শে জুন, ২০০৮) পারস্য বংশোদ্ভূত ভারতীয় সামরিক কর্মকর্তা। তিনি মূলত পারস্যের জরথুস্ত্রীয় ধর্মের অনুসারী ছিলেন যিনি শরণার্থী হিসেবে ভারতে এসেছিলেন। প্রায় ৪ দশকের দীর্ঘ সামরিক জীবনে তার অর্জন অনেক। ১৯৬৯ থেকে ১৯৭৩ সাল পর্যন্ত ভারতীয় সেনাবাহিনী প্রধান হিসেবে দায়িত্ব পালন করেন। ১৯৭১ সালে বাংলাদেশের স্বাধীনতা যুদ্ধে তিনি বাংলাদেশ-ভারত যৌথবাহিনীর প্রধান ছিলেন। এ যুদ্ধে যৌথ বাহিনী জয়ী হয়, পাকিস্তান ৯৩ হাজার সৈন্যসহ আত্মসমর্পণ করে। এর মাধ্যমেই পৃথিবীর মানচিত্রে বাংলাদেশ নামে একটি স্বাধীন দেশের উত্থান ঘটে।
শ্যাম মানেকশ' ভারতের মাত্র দুইজন সামরিক কর্মকর্তার একজন, যারা সর্বোচ্চ সামরিক পদবী ফিল্ড মার্শাল অর্জন করেছেন। অন্যজন হলেন কোদানদেরা মদপ্পা কারিয়াপ্পা। প্রায় ৪ দশক সামরিক বাহিনীতে কর্মরত ছিলেন তিনি। এর মধ্যে মোট চারটি যুদ্ধে অংশ নিয়েছেন যার মধ্যে দ্বিতীয় বিশ্বযুদ্ধও অন্তর্ভুক্ত ছিল।
সেনা জীবন
১৯৩৫ সালের ফেব্রুয়ারি মাসের ১ তারিখে শ্যাম ভারতীয় সেনা একাডেমীর মৌলিক সামরিক প্রশিক্ষণ শেষ করেন, তার সেনা কমিশন দ্বিতীয় লেফটেন্যান্ট হিসেবে নথিতে লিখা হয়েছিলো ১৯৩৪ সালের ৪ ফেব্রুয়ারি। শ্যাম কমিশন পেয়েছিলেন ১২তম ফ্রন্টিয়ার ফোর্স রেজিমেন্টের ৪র্থ ব্যাটেলিয়নে, কমিশন পাওয়ার পরেই তিনি তার ইউনিটে যোগ দিতে পারেননি, তাকে একটি ইংরেজ সেনাদলে (রয়্যাল স্কটস) কাজ শিখতে হয়েছিলো।
১৯৪৭ সালে ভারত বিভাজিত হলে শ্যামের রেজিমেন্ট পাকিস্তান সেনাবাহিনী পেয়ে যায়, শ্যাম তখন ভারতীয় রেজিমেন্ট ৮ম গোর্খা রাইফেলসে যোগ দেবার আদেশ পান। ভারতের স্বাধীনতার আগে ১৯৪৭ সালের ৪ ফেব্রুয়ারি শ্যাম মেজর হন এবং তিনি সেনাবাহিনী সদর-দপ্তরের সামরিক অভিযান পরিদপ্তরে জেনারেল স্টাফ কর্মকর্তা ১ (জিএসও ১) হিসেবে নিয়োগ পেয়েছিলেন। ১৯৪৭ সালের শেষে শ্যাম ভারপ্রাপ্ত লেঃ কর্নেল হন এবং একটি ব্যাটেলিয়নের (৫ম গোর্খা রাইফেলসের ৩য় ব্যাটেলিয়ন) অধিনায়ক হন, ১৯৫২ সালের ৪ ফেব্রুয়ারি তাকে কর্নেল পদবীতে পদোন্নতি দিয়ে ১৬৭ ব্রিগেডের অধিনায়ক করা হয়। খুব শীঘ্রই তিনি ভারপ্রাপ্ত ব্রিগেডিয়ার হন এবং এমহাউয়ের পদাতিক বিদ্যালয়ের আদেশদানকারী প্রধান কর্মকর্তা হয়ে যান। ১৯৫৭ সালে তিনি ভারপ্রাপ্ত ব্রিগেডিয়ার থেকে প্রকৃত (স্থায়ী) ব্রিগেডিয়ার হন এবং ব্রিটেনে যান ইম্পেরিয়াল ডিফেন্স কলেজে অধ্যায়ন করতে।
দেশে ফিরে এসে ২০ ডিসেম্বর ১৯৫৭ তারিখে শ্যাম ভারপ্রাপ্ত মেজর-জেনারেল হিসেবে ২৬তম ডিভিশনের জেনারেল অফিসার কমান্ডিং (জিওসি) নিযুক্ত হন। তখন সেনাপ্রধান ছিলেন জেনারেল কে এস থিমাইয়া। ১৯৫৯ সালের ১ মার্চ শ্যাম স্থায়ী মেজর-জেনারেল হন এবং স্টাফ কলেজ, তামিলনাড়ুতে প্রধান (আদেশদানকারী প্রধান কর্মকর্তা বা কমান্ড্যান্ট) হিসেবে যোগ দেন।
১৯৬২ সালে শ্যাম ভারপ্রাপ্ত লেঃ জেনারেল হয়ে ৪র্থ কোরের কোর-কমান্ডার হন যেটার সদর আসাম প্রদেশের তেজপুরে ছিলো। চীনের সঙ্গে ভারতের যুদ্ধের পর জেনারেল শ্যাম এই কোরের দায়িত্ব পেয়েছিলেন এবং সৈনিক সংখ্যা একেবারেই কম ছিলো এটা নিয়ে তিনি অনেক কথা বলেছিলেন তৎকালীন সেনাপ্রধানের সাথে। ১৯৬৩ সালের ২০শে জুলাই শ্যাম স্থায়ী লেঃ জেনারেল হন।
সেলিম বদর
তথ্যসূত্র
<references group="" responsive="1">
শ্যাম মানেকশ’
সেনা জীবন
১৯৬৯ সালে জেনারেল পরমশিব প্রভাকর কুমারমঙ্গল লেঃ জেনারেল শ্যামের নাম তৎকালীন প্রধানমন্ত্রীর কাছে বলেন যে শ্যাম খুব দক্ষ একজন সেনাপ্রশাসক এবং সৈনিক; দ্বিতীয় বিশ্বযুদ্ধেও তার অবদানের কথা বলা হয় যেখানে শ্যাম আহত হয়েছিলেন; সেনাপ্রধান হবার পূর্বে শ্যাম পশ্চিম সেনা কমান্ডের কমান্ডার ছিলেন। ১৯৬৯ সালের ৮ জুন ইন্দিরা গান্ধী শ্যামকে সেনাপ্রধান ঘোষণা দেন।
ইয়াসির আলী (পাকিস্তানি ক্রিকেটার)
ইয়াসির আলী (یاسر علی; জন্ম: ১৫ অক্টোবর, ১৯৮৫) পাঞ্জাবের হাজরো এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ২০০০-এর সূচনালগ্নে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে ফেডারেল এরিয়াজ দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি।
প্রথম-শ্রেণীর ক্রিকেট
এটক হাজরো’র পক্ষে খেলাকালে প্রথমবারের মতো তার ক্রীড়া প্রতিভা পরিলক্ষিত হয়। এরপর, পাকিস্তান ক্রিকেট একাডেমিতে প্রশিক্ষণ গ্রহণের সুযোগ পান ও পরবর্তীতে দক্ষিণ আফ্রিকায় সফলতম সফরে অংশ নেন। প্রথম-শ্রেণীর ক্রিকেট ইতিহাসের অন্যতম সেরা খেলোয়াড়ে পরিণত হন ও একই খেলায় তার টেস্ট অভিষেক পর্ব সম্পন্ন হয়।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ইয়াসির আলী। ৩ সেপ্টেম্বর, ২০০৩ তারিখে মুলতানে সফরকারী বাংলাদেশ দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। এছাড়াও, তাকে কোন ওডিআইয়ে অংশগ্রহণ করার সুযোগ দেয়া হয়নি।
২০০৩-০৪ মৌসুমে ১৯ বছর বয়সে মুলতানে সফরকারী বাংলাদেশ দলের বিপক্ষে টেস্ট খেলার জন্যে মনোনীত হন। তার পূর্বে তিনি কোন প্রথম-শ্রেণীর ক্রিকেট খেলার সুযোগ পাননি। শুরুতে স্নায়বিক দূর্বলতায় ভুগলেও খেলায় তিনি পরিপক্ব হয়ে উঠেন। দুই উইকেট পান। বেশ ভালোমানের বোলিং কৌশল অবলম্বন করতেন ও নিখুঁততার ছাঁপ পরিলক্ষিত হয়। তবে, পাকিস্তান দল নির্বাচকমণ্ডলীরকাছে ক্রমাগত উপেক্ষার পাত্রে পরিণত হন। ঘণ্টায় ১৪০ কিলোমিটার গতিবেগে বোলিংয়ে সক্ষম ছিলেন। এক পর্যায়ে দূর্বল ক্রীড়াশৈলী প্রদর্শন করলে তাকে দলের বাইরে রাখা হয়।
অবসর
আঘাত থেকে সুস্থ হবার পর ২০০৮ সালে যুক্তরাজ্যে পেশাদার লীগ ক্রিকেট প্রতিযোগিতা লিভারপুল কম্পিটিশনে অ্যাইন্সডেল ক্রিকেট ক্লাবের পক্ষে খেলেন। চেশায়ারভিত্তিক নর্থ স্টাফোর্ডশায়ার ও সাউথ চেশায়ার লীগে এলওয়ার্থ ক্রিকেট ক্লাবের পক্ষে খেলার জন্যে চুক্তিবদ্ধ হন।
মুসনাদে আবু হানিফা
মুসনাদ আবু হানিফা (مسند أبو حنيفة) হল ইসলামি পণ্ডিত ইমাম আবু হানিফা (৬৯৯ — ৭৬৭) এর রচিত অন্যতম প্রাচীন হাদিস বিষয়ক গ্রন্থ।
বিবরণ
এতে প্রায় ৫০০ হাদিস রয়েছে। বইটি সরাসরি ইমাম আবু হানিফা নিজে রচিত নয়, বরং তার ছাত্রদের দ্বারা সংকলিত। এটি মুহাম্মাদের জীবনী সম্মন্ধে লেখা হয়েছে।
প্রকাশনা
বইটি সারা বিশ্বের বিপুল সংখ্যক প্রকাশনায় প্রকাশিয হয়েছে:
উবায়দুল্লাহ সিন্ধি
উবায়দুল্লাহ সিন্ধি, (১০ মার্চ ১৮৭২ -২২ আগস্ট ১৯৪৪) ছিলেন একজন জাতীয়তাবাদী নেতা ও ভারতের স্বাধীনতা আন্দোলনের রাজনৈতিক কর্মী।
উবাইদুল্লাহ সিন্ধি শিয়ালকোটের একটি শিখ পরিবারে জন্মগ্রহণ করেন। তাঁর জন্মের চার মাস আগে তাঁর পিতা ইন্তিকাল করেন। ১৬ বছর বয়সে  তিনি ইসলাম গ্রহণ করেন। তিনি তার নিজস্ব ডায়েরীর মধ্যে লিখেছেন,"আমি যখন ধর্মীয় শিক্ষা অর্জন করা শুরু করি তখন সিন্ধু ও মুলতানের কিছু শিক্ষকের কাছে নাহু- সরফের পাঠ গ্রহন করি।এসময় হজরত মাওলানা আবুস সিরাজ গোলাম মুহাম্মদ দিনপুরীর সান্নিধ্যে ছয় মাস অবস্থান করি।। দারুল উলুম দেওবন্দে ভর্তি হন। তিনি মাওলানা রশিদ আহমেদ গাঙ্গোহি ও মাওলানা মাহমুদুল হাসানের মত তৎকালীন ইসলামি পন্ডিতদের সান্নিধ্য লাভ করেন। তিনি ১৯০৯ সালে দারুল উলুম দেওবন্দে ফিরে আসেন এবং ধীরে ধীরে প্যান-ইসলামি আন্দোলনের সাথে যুক্ত হন। প্রথম বিশ্বযুদ্ধের সময় মাওলানা মাহমুদুল হাসানের নেতৃত্বে অক্ষশক্তির সাহায্যে ভারতে একটি প্যান ইসলামি আন্দোলনের জন্য ভারত ত্যাগ করা নেতাদের মধ্যে অন্যতম। এই ঘটনা পরবর্তীতে রেশমি রুমাল আন্দোলন নামে পরিচিতি পায়।
যুদ্ধের সময় তিনি আফগান আমির হাবিবউল্লাহ খানের সাথে দেখা করার জন্য কাবুল যান। সংক্ষিপ্ত সময় পর তিনি জার্মান সমর্থনে ভারতে বিপ্লবের জন্য রাজা মহেন্দ্র প্রতাপের পরিকল্পনায় নিজের সমর্থন জানান। ১৯১৫ সালের ডিসেম্বরে কাবুলে গঠিত ভারতের অন্তর্বর্তীকালীন সরকারে যোগ দেন এবং যুদ্ধের শেষ পর্যন্ত আফগানিস্তানে অবস্থান করেন এবং রাশিয়া চলে যান। এরপর বিভিন্ন দেশের মধ্য দিয়ে তিনি তুরস্কে যান এবং সেখানে দুই বছর অবস্থান করেন। এরপর তিনি হেজাজ যান। সেখানে তিনি ইসলাম নিয়ে পড়াশোনা করেন। কর্মজীবনের প্রথমদিকে তিনি প্যান ইসলামি চিন্তাবিদ ছিলেন। তবে পরবর্তীতে তিনি প্যান ইসলামি চিন্তা থেকে সরে আসেন। দেওবন্দি উলামাদের নেতৃত্বে ভারতের স্বাধীনতা আন্দোলনে তিনি একজন সক্রিয় সদস্য ছিলেন। উবাইদুল্লাহ সিন্ধি ১৯৪৪ সালের ২১ আগস্ট মৃত্যুবরণ করেন। তার লিপিবদ্ধ কিতাব সমূহ হলো "হজরত শাহ ওয়ালী উল্লাহ এবং তার দর্শন","হজরত শাহ ওয়ালী উল্লাহ এবং তার রাজনৈতিক আন্দোলন", "খুতুবা"।
স্যাডি ওয়েস্ট
স্যাডি ওয়েস্ট (জন্ম: ১৩ মার্চ ১৯৮৮, কার্লসবাদ, ক্যালিফোর্নিয়া) একজন অবসরপ্রাপ্ত মার্কিন পর্নোগ্রাফিক অভিনেত্রী।
জীবনী
স্যাডি ওয়েস্ট, যার জন্ম নাম রোমি জায়াক, ১৯৮৮ সালের মার্চ মাসে ক্যালিফোর্নিয়ার কার্লসবাদে আইরিশ এবং মেক্সিকীয় বংশোদ্ভূত একটি পরিবারে জন্মগ্রহণ করেন। তিনি সান দিয়েগো শহরে বড় হয়েছেন। তিনি প্রাক বিদ্যালয়ের শিশুদের জন্য জিম শিক্ষক হিসাবে প্রথম কাজ শুরু করেছিলেন। পর্ন ইন্ডাস্ট্রিতে আসার আগে তিনি স্ট্রিপার হিসেবে কাজ করতেন।
তিনি ২০০৮ সালে প্রাপ্তবয়স্ক চলচ্চিত্রে অভিনয় শুরু করেন, ২০ বছর বয়সে, আইটি মডেল এজেন্সি দ্বারা আবিষ্কৃত হওয়ার পর। স্যাডি জুলাই ২০০৮ সালে প্রযোজনা সংস্থা নিউ সেনসেশনের সাথে একটি একচেটিয়া চুক্তি স্বাক্ষর করেন যা এক বছর পর পর্যন্ত স্থায়ী হয়েছিল।
নাঙ্গা পর্বত
নাঙ্গা পর্বত ( Urdu: [nəŋɡa pərbət̪] ;  , স্থানীয়ভাবে দিয়ামার নামে পরিচিত ( Shina ' পাহাড়ের রাজা ' ),পৃথিবীতে নবম এবং পাকিস্তানে ২য় উচ্চতম পর্বত। নাঙ্গা পর্বত মানে " উলঙ্গ পর্বত "। আট-হাজারী পর্বতসমূহের মধ্যে এটি সবচেয়ে পশ্চিমে অবস্থিত।এর সর্বোচ্চ উচ্চতা ৮১২৬ মিটার (২৬,৬৫৮ ফুট)।  পাকিস্তান-শাসিত কাশ্মীরের গিলগিট-বালতিস্তান অঞ্চলে সিন্ধু নদীর উত্তরতম বাঁকের অবিলম্বে দক্ষিণ-পূর্বে অবস্থিত, নাঙ্গা পর্বত হল হিমালয়ের সবচেয়ে পশ্চিমের প্রধান শিখর, এবং এইভাবে হিমালয়ের ঐতিহ্যগত দৃশ্যে সিন্ধু ও ইয়ারলুং দ্বারা সীমাবদ্ধ। সাংপো / ব্রহ্মপুত্র নদী, এটি সমগ্র পর্বতশ্রেণীর পশ্চিম নোঙ্গর।
জুলাই ৩,১৯৫৩ সালে সর্বপ্রথম একদল অস্ট্রিয়ান ও জার্মান অভিযাত্রী এর শীর্ষে আরোহণ করেন। পর্বতারোহীদের নিকট নাঙ্গা পর্বতে আরোহণ অত্যন্ত কঠিন। বিংশ শতকের প্রথম ও মধ্যবর্তী সময়ে নাঙ্গা পর্বত একশত আটচল্লিশ হাজারের মধ্যে একটি। একটি বিশাল, নাটকীয় চূড়া তার আশেপাশের ভূখণ্ডের অনেক উপরে উঠছে, নাঙ্গা পর্বত একটি কঠিন আরোহণ হিসাবে পরিচিত, এবং এর উচ্চ সংখ্যক পর্বতারোহী মৃত্যুর জন্য ডাকনাম কিলার মাউন্টেন অর্জন করেছে।
ব্যুৎপত্তি
নাঙ্গা পর্বত নামটি সংস্কৃত শব্দ নাগনা এবং পার্বত থেকে উদ্ভূত হয়েছে, যা একত্রিত হলে "নগ্ন পর্বত"-এ অনুবাদ করা হয়।  পাহাড়টি স্থানীয়ভাবে তার তিব্বতি নাম দিয়ামার বা দেও মির দ্বারা পরিচিত, যার অর্থ "বিশাল পর্বত"।
অবস্থান
নাঙ্গা পর্বত হিমালয় রেঞ্জের পশ্চিম নোঙ্গর গঠন করে এবং পশ্চিমতম আট হাজার । এটি পাকিস্তান-শাসিত কাশ্মীরের গিলগিট-বালতিস্তানের দিয়ামার জেলার সিন্ধু নদীর ঠিক দক্ষিণে অবস্থিত। কিছু জায়গায় এটি   উচ্চ- বিন্দুর নীচে প্রবাহিত হয়। উত্তরে কারাকোরাম রেঞ্জের পশ্চিম প্রান্ত।থাম্ব|পাহাড়ের একাংশে রাখিওত হিমবাহ অবস্থিত
উল্লেখযোগ্য বৈশিষ্ট্য
নাঙ্গা পর্বতের সব দিক থেকে স্থানীয় ভূখণ্ডের উপর অসাধারণ উল্লম্ব স্বস্তি রয়েছে।
দক্ষিণে, নাঙ্গা পর্বত রয়েছে যা প্রায়শই বিশ্বের সর্বোচ্চ পর্বত মুখ হিসাবে উল্লেখ করা হয়: রূপাল মুখ বেড়েছে এর ভিত্তির উপরে। উত্তরে, কমপ্লেক্স, কিছুটা মৃদুভাবে ঢালু রাখিওট ফ্ল্যাঙ্ক  উঠছে সিন্ধু নদী উপত্যকা থেকে চূড়া পর্যন্ত মাত্র , পৃথিবীতে এত অল্প দূরত্বে দশটি সর্বশ্রেষ্ঠ উচ্চতা লাভের মধ্যে একটি।
নাঙ্গা পর্বত পৃথিবীর মাত্র দুটি শৃঙ্গের মধ্যে একটি যা বিশ্বের সর্বোচ্চ পর্বত উভয়ের শীর্ষ বিশের মধ্যে এবং বিশ্বের সবচেয়ে বিশিষ্ট চূড়াগুলির মধ্যে যথাক্রমে নবম এবং চৌদ্দতম স্থানে রয়েছে। অন্য পর্বতটি হল বিখ্যাত মাউন্ট এভারেস্ট, যা উভয় তালিকায় প্রথম স্থানে রয়েছে। মাউন্ট এভারেস্টের পর নাঙ্গা পর্বত হিমালয়ের দ্বিতীয় সবচেয়ে বিশিষ্ট শৃঙ্গ। কাশ্মীর উপত্যকার জোজি লা, নাঙ্গা পার্বতের মূল কোল, যা এটিকে অবশিষ্ট হিমালয়-কারাকোরাম রেঞ্জের উচ্চ শিখরের সাথে সংযুক্ত করে। থাম্ব তিব্বত মালভূমিতে নাঙ্গা পর্বত হিমালয়ের পশ্চিমতম শিখর যেখানে নামচা বারওয়া পূর্ব প্রান্তকে চিহ্নিত করে।থাম্ব|[[পরী Meadows|ফেয়ারি মেডোজ থেকে নাঙ্গা পর্বত রাখিওত মুখ]] থাম্ব|নাঙ্গা পর্বত ও নদী
পাহাড়ের বিন্যাস
নাঙ্গা পর্বতের মূল অংশটি দক্ষিণ-পশ্চিম থেকে উত্তর-পূর্ব দিকে প্রবণতাপূর্ণ একটি দীর্ঘ শৃঙ্গ। রিজটি প্রচুর পরিমাণে বরফ এবং শিলা দ্বারা গঠিত। এর তিনটি মুখ রয়েছে: দিয়ামির, রাকিওত এবং রূপাল মুখ। এই প্রধান পর্বতশৃঙ্গের দক্ষিণ-পশ্চিম অংশটি ম্যাজেনো রিজ নামে পরিচিত এবং এতে বেশ কয়েকটি সহায়ক চূড়া রয়েছে। অন্য দিকে, মূল শৃঙ্গটি উত্তর-পূর্বে রাখিওত চূড়ায় ( ৭,০৭০ মি বা ২৩,২০০ ফুট )। পাহাড়ের দক্ষিণ/দক্ষিণ-পূর্ব দিকে রূপাল মুখের আধিপত্য রয়েছে। পর্বতের উত্তর/উত্তর-পশ্চিম দিক, সিন্ধু নদের দিকে নিয়ে যাওয়া, আরও জটিল। এটি দিয়ামির (পশ্চিম) মুখ এবং রাখিওত (উত্তর) মুখে একটি দীর্ঘ শিলা দ্বারা বিভক্ত। নর্থ পিক ( ৭,৮১৬ সহ বেশ কয়েকটি সহায়ক শীর্ষ সম্মেলন রয়েছে ) প্রায় মূল চূড়ার উত্তরে। রূপাল মুখের গোড়ার কাছে লাটবো নামে একটি হিমবাহী হ্রদ রয়েছে, একই নামের একটি মৌসুমী রাখালদের গ্রামের উপরে।
প্রারম্ভিক প্রচেষ্টা
এর প্রবেশযোগ্যতার ফলস্বরূপ, নাঙ্গা পর্বতের চূড়ায় পৌঁছানোর প্রচেষ্টা ইউরোপীয়দের দ্বারা আবিষ্কৃত হওয়ার পরপরই শুরু হয়। ১৮৯৫ সালে, আলবার্ট এফ. মামারী জিওফ্রে হেস্টিংসের সাথে চূড়ায় একটি অভিযানের নেতৃত্ব দিয়েছিলেন এবং প্রায় ৬,১০০ মি তে পৌঁছেছিলেন (২০,০০০ ফুট) দিয়ামির (পশ্চিম) মুখে, কিন্তু মামারী এবং দুই গুর্খা সঙ্গী পরে রাখিওত মুখের পুনর্বিবেচনা করতে গিয়ে মারা যান।
মার্কেল ১৯৩৪ সালে আরেকটি অভিযানের নেতৃত্ব দিয়েছিলেন, যেটি নতুন নাৎসি সরকারের সম্পূর্ণ সমর্থনে আরও ভালভাবে প্রস্তুত এবং অর্থায়ন করা হয়েছিল। অভিযানের প্রথম দিকে আলফ্রেড ড্রেক্সেল মারা যান, সম্ভবত উচ্চ উচ্চতায় পালমোনারি শোথের কারণে। টাইরোলিয়ান পর্বতারোহী, পিটার অ্যাশেনব্রেনার এবং এরউইন স্নাইডার, ৭,৯০০ এর আনুমানিক উচ্চতায় পৌঁছেছে ৬ জুলাই, কিন্তু খারাপ আবহাওয়ার কারণে ফিরে আসতে বাধ্য হন। ৭ জুলাই, তারা এবং অন্য১৪ জন ৭,৪৮০ মিটার এ একটি ঝড় দ্বারা আটকা পড়েছিল । যে মরিয়া পশ্চাদপসরণ সময়, তিন বিখ্যাত জার্মান পর্বতারোহী, তাউলরিচ উইল্যান্ড, উইলো ওয়েল্জেনবাখএবং মার্কেল নিজে, সেইসাথে ছয় শেরপা ক্লান্তি, এক্সপোজার এবং উচ্চতার অসুস্থতার কারণে মারা যান এবং আরও বেশ কয়েকজন গুরুতর তুষারপাতের শিকার হন। নিরাপদে পৌঁছাতে শেষ বেঁচে যাওয়া ব্যক্তি, অ্যাং সেরিং, ঝড়ের সাথে লড়াই করে সাত দিন কাটিয়েছিলেন। এটা বলা হয়েছে যে , "বিপর্যয় নিছক দীর্ঘস্থায়ী যন্ত্রণার জন্য, ইতিহাস আরোহণের কোন সমান্তরাল নেই।"
১৯৩৭ সালে, কার্ল উয়েন পাহাড়ে আরেকটি অভিযানের নেতৃত্ব দিয়েছিলেন, যে পথ অনুসরণ করে মার্কেলের অভিযানগুলি করেছিল। অগ্রগতি হয়েছে, তবে প্রবল তুষারপাতের কারণে আগের চেয়ে ধীরে ধীরে। প্রায় ১৪ই জুন, সাতটি জার্মান এবং নয়জন শেরপা, প্রায় পুরো দল, রাখিওট পিকের নীচে ক্যাম্প IV-এ ছিল যখন এটি একটি তুষারধসের দ্বারা চাপা পড়ে যায়। ষোল জনই মারা গেল। অনুসন্ধান দল দেখতে পেয়েছে যে তাঁবুগুলো ভেসে যাওয়ার পরিবর্তে বরফ এবং তুষার দ্বারা চাপা পড়ে গেছে। ভুক্তভোগীর একটি ডায়েরিতে লেখা ছিল "আমাদের পরিস্থিতি এখানে তুষারপাত থেকে পুরোপুরি নিরাপদ নয়"।
জার্মানরা ১৯৩৮ সালে পল বাউয়েরের নেতৃত্বে ফিরে আসে, কিন্তু অভিযানটি খারাপ আবহাওয়ার কারণে জর্জরিত হয় এবং বাউয়ার, পূর্ববর্তী বিপর্যয়ের কথা মনে রেখে, রাখিওট পিক এবং নাঙ্গা পর্বত চূড়ার মধ্যবর্তী অর্ধেক পথ, সিলভার স্যাডলে পৌঁছানোর আগে দলটিকে নামিয়ে দেওয়ার নির্দেশ দেন।
আউফসচনাইটার অভিযান
হেনরিখ হারার, একজন বিশেষজ্ঞ পর্বতারোহী, এসএস আলপাইন ইউনিটের সদস্য ছিলেন। ইউনিটটি ১৯৩৮ সালে সুইজারল্যান্ডের আইগার পর্বতে অনুশীলন করেছিল। দলটি জার্মানিতে ফিরে এলে অ্যাডলফ হিটলার তাদের সাথে দেখা করেন।
১৯৩৯ সালের মে মাসে, হারারকে জার্মান হিমালয়ান ফাউন্ডেশন পিটার আউফসনাইটারের নেতৃত্বে নাঙ্গা পর্বতে একটি নতুন অভিযানে অংশ নেওয়ার জন্য নির্বাচিত করেছিল। তাদের লক্ষ্য ছিল উত্তর-পশ্চিম দিকে আরোহণের নতুন উপায় খুঁজে বের করা।   তারা একটি সহজ পথ খুঁজে বের করার লক্ষ্যে দিয়ামির মুখ অন্বেষণ করেছে। তারা উপসংহারে পৌঁছেছিল যে মুখটি একটি কার্যকর পথ ছিল, কিন্তু দ্বিতীয় বিশ্বযুদ্ধ হস্তক্ষেপ করে এবং চারজনকে ব্রিটিশরা ভারতের দেরাদুনে আটক করে । হারারের পলায়ন এবং তিব্বত মালভূমি জুড়ে পরবর্তী বিচরণ তার বই সেভেন ইয়ারস ইন তিব্বতের বিষয় হয়ে ওঠে। এই অভিযানের কিছু প্রমাণ ওয়াশিংটন, ডিসির ন্যাশনাল আর্কাইভসে রাখা আছে। থাম্ব|নাঙ্গা পার্বত রুপাল বেস ক্যাম্প, গিলগিট বাল্টিস্তান থাম্ব|রূপাল মুখের দক্ষিণ-পশ্চিম দিক
থাম্ব|৪,১০০ মিটার (১৩,৪৫০ ফুট), রাখিওট বেস ক্যাম্পের কাছে
জার্মান-অস্ট্রিয়ান নাঙ্গা পর্বত অভিযানে অস্ট্রিয়ান পর্বতারোহী হারমান বুহল, জার্মান-অস্ট্রিয়ান দলের একজন সদস্য, ৩ জুলাই, ১৯৫৩ সালে, রাকিওট ফ্ল্যাঙ্ক (ইস্ট রিজ) হয়ে নাঙ্গা পর্বত প্রথম আরোহণ করেছিলেন। অভিযানটি মিউনিখ থেকে উইলি মার্কলের সৎ ভাই কার্ল হেরলিগকফার দ্বারা সংগঠিত হয়েছিল, যখন অভিযানের নেতা ছিলেন কুফস্টেইনের পিটার অ্যাশেনব্রেনার, যিনি ১৯৩২ এবং ১৯৩৪ সালের প্রচেষ্টায় অংশগ্রহণ করেছিলেন। এই অভিযানের সময়, পাহাড়ে ইতিমধ্যে ৩১ জন মারা গিয়েছিল।
চূড়ার জন্য চূড়ান্ত ধাক্কা ছিল নাটকীয়: বুহল চূড়ান্ত জন্য একাই চালিয়ে যান, তার সঙ্গীরা ফিরে যাওয়ার পর। ড্রাগ পারভিটিন ( দ্বিতীয় বিশ্বযুদ্ধের সময় সৈন্যদের দ্বারা ব্যবহৃত উদ্দীপক মেথামফেটামিনের উপর ভিত্তি করে), পাদুটিন এবং কোকা পাতার চা-এর প্রভাবে, তিনি বিপজ্জনকভাবে দেরিতে,রাত ৭:০০-মিনিটে এ চূড়ায় পৌঁছেছিলেন। আরোহণটি তার প্রত্যাশার চেয়ে কঠিন এবং আরও বেশি সময়সাপেক্ষ। তিনি একটি ক্র্যাম্পন হারান যখন তার বংশ ধীর ছিল. অন্ধকারে ধরা পড়ে, তাকে এক হাতে একটি ছোট হ্যান্ডহোল্ড ধরে সরু প্রান্তে সোজা হয়ে দাঁড়াতে বাধ্য করা হয়েছিল। ক্লান্ত, তিনি মাঝে মাঝে ঘুমিয়ে পড়েন, কিন্তু তার ভারসাম্য বজায় রাখতে সক্ষম হন। তিনি একটি শান্ত রাত কাটাতেও খুব সৌভাগ্যবান ছিলেন, তাই তিনি বাতাসের ঠান্ডার শিকার হননি। অবশেষে রাত সাতটায় তিনি তার উচ্চ শিবিরে পৌঁছান পরের দিন বিকাল, ৪০ ঘন্টা পরে সেট. আরোহণটি অক্সিজেন ছাড়াই করা হয়েছিল, এবং বুহলই একমাত্র ব্যক্তি যিনি প্রথম আরোহণ করেছিলেন একা শিখর।
১৯৫৩ সালের ডকুমেন্টারি ফিল্ম নাঙ্গা পর্বত ১৯৫৩ এর চিত্রগ্রহণ ও পরিচালনা করেছিলেন হ্যান্স ইর্টল, যিনি অভিযানে অংশ নিয়েছিলেন। 1986 সালের চলচ্চিত্র দ্য ক্লাইম্ব- এ বুহলের আরোহণকে পরবর্তীতে কানাডিয়ান চলচ্চিত্র পরিচালক ডোনাল্ড শেবিব দ্বারা নাটকীয় করা হয়েছিল।
পরবর্তী প্রচেষ্টা এবং আরোহণ
নাঙ্গা পর্বতের দ্বিতীয় আরোহণটি ১৯৬২ সালে দিয়ামির মুখ দিয়ে করেছিলেন, জার্মান টনি কিনশোফার, সিগফ্রিড লো এবং এ. মানহার্ড। এই পথটি পাহাড়ের ‘স্ট্যান্ডার্ড রুট’ হয়ে উঠেছে। কিনশোফার রুটটি দিয়ামির মুখের মাঝখানে আরোহণ করে না, যেটি বড় ঝুলন্ত হিমবাহ থেকে তুষারপাতের জন্য হুমকির সম্মুখীন। পরিবর্তে এটি ডায়ামির মুখের বাম দিকে একটি বাট্রেস আরোহণ করে। ১৯৭০ সালে, ভাই গুন্থার এবং রেইনহোল্ড মেসনার পর্বতের তৃতীয় আরোহণ এবং রূপাল মুখের প্রথম আরোহণ করেছিলেন। তারা তাদের আসল পথ দিয়ে নামতে পারেনি, এবং পরিবর্তে দিয়ামির মুখ দিয়ে নেমেছিল, পাহাড়ের প্রথম যাত্রাপথ তৈরি করেছিল। গুন্থার ডায়ামির মুখে একটি তুষারধসে নিহত হন, যেখানে ২০০৫ সালে তার দেহাবশেষ পাওয়া যায়।
"আধুনিক" সুপারআলপিনিজম ১৯৮৮ সালে নাঙ্গা পার্বতে আনা হয়েছিল একটি বা দুটি ব্যর্থ প্রচেষ্টার সাথে রুপাল মুখ দ্বারা ব্যারি ব্ল্যানচার্ড, মার্ক টুইট, ওয়ার্ড রবিনসন, এবং কেভিন ডয়ল. ২০০৫ সালে রুপাল মুখের উপর হালকা ওজনের, আলপাইন-স্টাইলের প্রচেষ্টার পুনরুত্থান দেখা যায়:
শীতে আরোহণ
আলী সাদাপাড়া, অ্যালেক্স টিক্সিকন এবং সিমোন মোরোর সমন্বয়ে গঠিত একটি দল ২৬ ফেব্রুয়ারি, ২০১৬ তারিখে শীতকালে নাঙ্গা পর্বত প্রথম সফলভাবে আরোহণ করেছিল।
২৫ জানুয়ারী, ২০১৮-এ পোলিশ পর্বতারোহী টোমাস ম্যাকিউইচ এবং ফরাসি মহিলা এলিসবেথ রেভল দ্বিতীয় শীতকালীন আরোহন করেছিলেন।
তালেবান হামলা
২৩ জুন, ২০১৩-এ, গিলগিট স্কাউটের ইউনিফর্ম পরা প্রায় ১৫ জন চরমপন্থী জঙ্গি দশজন বিদেশী পর্বতারোহীকে (একজন লিথুয়ানিয়ান, তিনজন ইউক্রেনীয়, দুইজন স্লোভাক, দুইজন চীনা, একজন চীনা-আমেরিকান এবং একজন নেপালি) এবং একজন পাকিস্তানি গাইডকে গুলি করে হত্যা করে। সেনাঘাঁটি. আহত হয়েছেন আরও একজন বিদেশি। হামলাটি সকাল 1 টার দিকে ঘটে এবং তালিবানের একটি স্থানীয় শাখা ( তেহরিক-ই-তালেবান পাকিস্তান ) দ্বারা দাবি করা হয়েছিল।
সাহিত্য এবং চলচ্চিত্রে উপস্থিতি
ইআর এডিসনের মিস্ট্রেস অফ মিস্ট্রেসের প্রথম অধ্যায়ে, বর্ণনাকারী বর্ণনামূলক প্যাসেজে তার এখন মৃত স্বদেশী লেসিংহামকে নাঙ্গা পার্বতের সাথে তুলনা করেছেন:
"আমার মনে আছে, বহু বছর পরে, তিনি আমাকে সেই কাশ্মীর উপত্যকাগুলির মধ্যে একটি থেকে নাঙ্গা পর্বতের আকস্মিক দৃশ্যের প্রভাব বর্ণনা করেছিলেন; আপনি শান্ত সমৃদ্ধ বনের দৃশ্যের মধ্যে ঘন্টার পর ঘন্টা রাইড করেছেন, একরকমের পাশ দিয়ে ঘুরছেন। গিরিখাত, দেখতে খুব বড় কিছুই নেই, খাড়া পাহাড়ি ঢাল এবং জলপ্রপাতের স্রেফ লীলাভূমি, ভগ-বিড়ালের দেশ; তারপর হঠাৎ আপনি একটি কোণে আসেন যেখানে দৃশ্যটি উপত্যকা খুলে যায়, এবং আপনি প্রায় অন্ধ জাঁকজমক দেখে অজ্ঞান হয়ে পড়েন বরফের ঝুলন্ত গিরিখাতের বিশাল মুখ এবং উর্ধ্বগামী শৈলশিরা, উপর থেকে পায়ের পাতা পর্যন্ত ষোল হাজার ফুট, আমার মনে হয়, মাত্র এক ডজন মাইল দূরত্বে স্বর্গের এক চতুর্থাংশ ভরাট। এবং এখন, এত বছর আগের সেই ছোট্ট ডেলসাইড চার্চে লেসিংহামের প্রথম দর্শন যখনই মনে আসে, তখনই মনে হয় নাঙ্গা পর্বতের কথা।" ( মিস্ট্রেস অফ মিস্ট্রেস, ১৯৩৫, পৃ. ২-৩)
জোনাথন নিলে ১৯৩৪ সালের নাঙ্গা পার্বতে আরোহণের মরসুম সম্পর্কে একটি বই লিখেছিলেন যার নাম টাইগারস অফ দ্য স্নো । তিনি ১৯৩৪ সালে জীবিত নাঙ্গা পার্বতের শেষ ব্যক্তি আং সেরিং সহ অনেক পুরানো শেরপাদের সাক্ষাৎকার নেন। বইটি বিংশ শতাব্দীর গোড়ার দিকে পর্বতারোহণের ইতিহাস, ১৯৩০-এর দশকে জার্মান রাজনীতির পটভূমি এবং শেরপা উপত্যকায় জীবনের কষ্ট ও আবেগের বিপরীতে অভিযানে কী ভুল হয়েছিল তা বর্ণনা করার চেষ্টা করে।
চলচ্চিত্রে, ১৯৫৩ সালের ডকুমেন্টারি ফিল্ম নাঙ্গা পর্বত ১৯৫৩ চিত্রগ্রহণ ও পরিচালনা করেছিলেন চিত্রগ্রাহক হান্স ইর্টল, যিনি অভিযানে অংশ নিয়েছিলেন এবং ক্যাম্প ৫ (৬৫০০ মিটার) এ আরোহণ করেছিলেন। নাঙ্গা পর্বত হল জোসেফ ভিলসমায়ারের একটি চলচ্চিত্র যা ১৯৭০ সালে ভাই গুন্থার মেসনার এবং রেইনহোল্ড মেসনারের অভিযান নিয়ে নির্মিত। ডোনাল্ড শেবিবের ১৯৮৬ সালের ফিল্ম দ্য ক্লাইম্ব হারমান বুহলের প্রথম আরোহণের গল্পকে কভার করে। জিন-জ্যাক অ্যানাউডের ১৯৯৭ সালের চলচ্চিত্র সেভেন ইয়ারস ইন তিব্বত দ্বিতীয় বিশ্বযুদ্ধের শুরুতে নাঙ্গা পর্বতে আরোহণের জন্য হেনরিখ হারারের আবেশ নিয়ে শুরু হয়।
অস্ট্রিয়ান ব্যান্ড এডেনব্রিজের ব্রাদার্স অন ডায়ামির গানটি মেসনার ভাইদের নাঙ্গা পর্বতের আরোহণের উপর ভিত্তি করে তৈরি।
২০১৭ টিভি সিরিজ ডার্ক এ, একটি জার্মান চরিত্র উল্লেখ করেছে যে "নাঙ্গা পর্বত জয় করা হয়েছে" যখন ব্যাখ্যা করা হয়েছে যে বর্তমান বছর ১৯৫৩।
রেনে ক্রুজ
রেনে ক্রুজ (জন্ম: ২৯ নভেম্বর ১৯৮৭, নিউ ইয়র্ক) একজন মার্কিন পর্নোগ্রাফিক অভিনেত্রী।
তিনি নভেম্বর ২০০৬ সালে ১৯ বছর বয়সে পর্ন শিল্পে প্রবেশ করেন, তারপর থেকে ২০০ টিরও বেশি চলচ্চিত্রে অভিনয় করেছেন।
শৈশবকালে তিনি সেনাবাহিনীতে ছিলেন এবং তারপর তিনি এক বছর ব্রাজিলে বসবাস করেন।
শেলি উইন্টার্স
শেলি উইন্টার্স (ইংরেজি: Shelley Winters; জন্ম: শার্লি শ্রিফ্‌ট, ১৮ আগস্ট ১৯২০ - ১৪ জানুয়ারি ২০০৬) ছিলেন একজন মার্কিন অভিনেত্রী। তার কর্মজীবনের ব্যপ্তি প্রায় পাঁচ দশক। এই সময়ে তিনি অসংখ্য চলচ্চিত্রে অভিনয় করেছেন এবং দুটি একাডেমি পুরস্কার, একটি এমি পুরস্কার ও একটি গোল্ডেন গ্লোব পুরস্কার অর্জন করেছেন।
তিনি দ্য ডায়েরি অব আন ফ্রাংক (১৯৫৯) ও আ প্যাচ অব ব্লু (১৯৬৫) ছবিতে অভিনয় করে দুইবার শ্রেষ্ঠ পার্শ্ব অভিনেত্রী বিভাগে অস্কার জয় করেন এবং আ প্লেস ইন দ্য সান (১৯৫১) ও দ্য পসাইডন অ্যাডভেঞ্চার (১৯৭২) ছবিতে অভিনয় করে আরও দুটি অস্কারের মনোনয়ন লাভ করেন। তার অন্যান্য উল্লেখযোগ্য চলচ্চিত্র হল আ ডাবল লাইফ (১৯৪৭), দ্য নাইট অব দ্য হান্টার (১৯৫৫), ললিটা (১৯৬২), আলফি (১৯৬৬) ও পিটস ড্রাগন (১৯৭৭)।
চলচ্চিত্রের পাশাপাশি তিনি টেলিভিশনেও অভিনয় করেছেন। তিনি সিটকম রোজিঅ্যান-এ দীর্ঘদিন কাজ করেন। এছাড়া তিনি তিনটি আত্মজীবনীমূলক বই রচনা করেছেন।
প্রারম্ভিক জীবন
শেলি উইন্টার্স ১৯২০ সালের ১৮ই আগস্ট মিজুরির সেন্ট লুইসে জন্মগ্রহণ করেন। তার জন্মনাম শার্লি শ্রিফ্‌ট। তার পিতা ইয়োনাস শ্রিফ্‌ট ছিলেন পোশাক পরিকল্পনাকারী এবং মাতা রোজ (জন্মনাম: উইন্টার) ছিলেন সঙ্গীতশিল্পী। তার পিতামাতা দুজনেই ইহুদি ছিলেন। তার পিতা অস্ট্রিয়া থেকে মার্কিন যুক্তরাষ্ট্রে আসেন এবং তার মাতা সেন্ট লুইসে অস্ট্রীয় অভিবাসী পিতামাতা ঘরে জন্মগ্রহণ করেন।
গ্রেট এক্সপেকটেশানস
গ্রেট এক্সপেকটেশানস (Great Expectations) বিখ্যাত ইংরেজ ঔপন্যাসিক চার্লস ডিকেন্সের লেখা উপন্যাস। এটি তার তেরতম উপন্যাস। ডেভিড কপারফিল্ড উপন্যাসের পর এটি দ্বিতীয় উপন্যাস যেখানে ডিকেন্স উত্তম পুরুষে উপন্যাস বর্ণনা করেছেন এবং এটি একটি বিল্ডাংসরোমান (Bildungsroman)। এই উপন্যাসটি ভিক্টোরিয়ান সাহিত্য যুগের একটি ক্লাসিক উপন্যাস। উপন্যাসটি প্রথম ১ ডিসেম্বর ১৮৬০ সালে সাপ্তাহিকভাবে পত্রিকায় প্রকাশিত হওয়া শুরু করে যা ১৮৬১ সালের আগস্ট মাস পর্যন্ত চলে।
কাহিনী সংক্ষেপ
মা-বাবা হারা অনাথ বালক পিপ। একটি মাত্র বোন ছাড়া তার আর কেউ নেই। বোনের পরিবারেই সে আশ্রিত। বোনটি আবার খুব মুখরা স্বভাবের। পিপের উপর তার নির্যাতন ছিল একটা নিত্যনৈমিত্তিক ব্যাপার। পিপের ভগ্নিপতি কিন্তু খুবই ভালো মানুষ। পিপের প্রতি তার ছিল যথেষ্ট সমবেদনা। একদিন সন্ধ্যেবেলায় মা-বাবার কবরের কাছে জেল-পালানো এক কয়েদির সাথে পিপের দেখা হয়। বোনের বাড়ি থেকে সে কয়েদির জন্য খাবার চুরি করে আনে। তার বোন তাকে খুব নির্যাতন করে। পিপ বাড়ি থেকে বের হয়ে যায়। গ্রামের এক চিরকুমারী, কিছুটা মানসিক ভারসাম্যহীন মহিলার বাড়িতে পিপের ঠাঁই হয়। সেখানে এস্টেলা নামক এক বালিকার সাথে তার পরিচয় থেকে প্রেম হয়। মেয়েটি ছিল ভারী অহংকারী। এস্টেলা পিতৃ পরিচয় জানত না। এক পালিতা মায়ের কাছে সে বড় হয়েছে। মা যেভাবে চেয়েছে, সে সেভাবে গড়ে উঠেছে। তার নিজস্বতা বলে কিছু নেই। এস্টেলার মা এস্টেলার মাধ্যমে যুবকদের নজর কাড়ত। এস্টেলার প্রেমের ফাঁদে ফেলে যুবকদের কষ্ট দেয়াই তার মায়ের ইচ্ছে। পিপকেও সেই উদ্দেশ্যেই আশ্রয় দিয়েছে মহিলা। যাহোক, এস্টেলা পরবর্তীতে পিপের জীবনে ব্যাপক প্রভাব ফেলে। এর মাঝে পিপের সামনে ভবিষ্যৎ সম্ভাবনার দুয়ার খুলে যায়। হঠাৎ করেই সে অনেক টাকাকড়ির মালিক বনে যায়। অপিরিচিত কেউ একজন তাকে বিপুল সম্পত্তি দান করে। পিপ চলে আসে শহরে। সেখানে সে পরিচিত হয় সমাজের নানা স্তরের মানুষের সাথে। কিন্তু এস্টেলার সাথে ভালােবাসার টানাপোড়েন দেখা দেয়। এস্টেলার অন্য এক ছেলের সাথে বিয়ে হয়ে যায়। পিপ তখন ধনাঢ্য হওয়ার স্বপ্নে বিভোর। এরই মধ্যে সে জানতে পারে তাকে সম্পত্তি দেয়া ব্যক্তি আর কেউ নয় - জেল-পালোনো কয়েদি যে কিনা আবার এস্টেলার বাবা। এস্টেলার বাবা জানত না এস্টেলা বেঁচে আছে কিনা। বিচারের নামে প্রহসনে জেলখানায় তার মৃত্যু হয়। মৃত্যুর অন্তিম মূহুর্তে পিপ শুধু তাকে বলতে পেরেছিল, “আপনার মেয়ে বেঁচে আছে, আমি তাকে ভালোবাসি।”'''
ইলেকট্রনিক ডান্স মিউজিক
ইলেকট্রনিক ডান্স মিউজিক (সংক্ষেপে - ইডিএম) একধরনের সঙ্গীত যা বেশিরভাগ নাইটক্লাব, আমোদ এবং উৎসবের জন্য তৈরি করা হয়। ডিস্ক জকির (ডিজে) দ্বারা প্লেব্যাকের জন্য সাধারণত ইডিএম নির্মিত হয়। ইডিএম প্রযোজকগণ কনসার্ট বা উৎসবে তাদের সঙ্গীত সরাসরি প্রদর্শন করেন যা কখনও কখনও লাইভ পিএ বলা হয়। ইউরোপ ে, ইডিএম আরো সাধারণভাবে 'ডান্স মিউজিক' নামে পরিচিত।
পরবর্তীকালে, নতুন সহস্রাব্দে (২০০০-এর দশকে), অস্ট্রেলিয়া ও মার্কিন যুক্তরাষ্ট্র সহ বিশ্বব্যাপী ইডিএম জনপ্রিয়তা বৃদ্ধি পায়। ২০১০ সালের প্রথম দিকে, "ইলেক্ট্রনিক ডান্স মিউজিক" শব্দটি এবং আমেরিকান আমোদ সংস্কৃতি পুনর্বিন্যস্ত করার প্রচেষ্টায় মার্কিন যুক্তরাষ্ট্রের মিউজিক শিল্প এবং সঙ্গীত প্রেস দ্বারা প্রবর্তিত "ইডিএম" প্রচলিত ছিল। একটি নির্দিষ্ট ইডিএম ব্র্যান্ড তৈরির শিল্পের প্রচেষ্টার সত্ত্বেও, হাউস, টেকনো, ট্রান্স, ড্রাম এবং ব্যাস, ডাবস্টেপ তাদের নিজ নিজ সাব-জনরা প্রকাশিত হতে শুরু করে।
উৎপাদন
ইলেকট্রনিক নাচ সঙ্গীত সাধারণত MIDI প্রোটোকল ব্যবহার করে একে অপরের সাথে যোগাযোগ করার জন্য সেট আপ করা samplers, synthesizers, প্রভাব ইউনিট এবং MIDI কন্ট্রোলার হিসাবে বিশেষ সরঞ্জাম সঙ্গে একটি রেকর্ডিং স্টুডিওতে রচনা এবং উৎপাদিত হয়। প্রারম্ভিক দিনগুলিতে, হার্ডওয়্যার ইলেকট্রনিক বাদ্যযন্ত্রগুলি ব্যবহার করা হয়েছিল এবং উৎপাদনের ফোকাস মূলত অডিও সিগন্যালগুলি ম্যানিপুলিউটিংয়ের বিরোধিতায় MIDI ডেটা ম্যানিপুলিউটিংয়ে ছিল। 1990 এর দশকের শেষের দিকে সফ্টওয়্যার ব্যবহার বৃদ্ধি পেয়েছে। অনেক আধুনিক ইলেকট্রনিক সঙ্গীত উৎপাদন স্টুডিওতে সাধারণত ডিজিটাল অডিও ওয়ার্কস্টেশন (DAW) চলাকালীন একটি কম্পিউটার থাকে যা বিভিন্ন প্লাগ ইন ইনস্টল করা হয় যেমন সফটওয়্যার সিন্থেসাইজার এবং প্রভাব ইউনিট, যা MIDI কীবোর্ডের মতো MIDI নিয়ন্ত্রক দ্বারা নিয়ন্ত্রিত হয়। এই সেটআপটি সাধারণত সম্পূর্ণ প্রযোজনাগুলি সম্পন্ন করতে যথেষ্ট, যা মাস্টারিংয়ের জন্য প্রস্তুত।
বরগুনা জেলা
বরগুনা জেলা বাংলাদেশের দক্ষিণাঞ্চলের বরিশাল বিভাগের একটি প্রশাসনিক অঞ্চল। ২০০৭ সালে ঘূর্ণিঝড় সিডর-এর আঘাতে সবচেয়ে ক্ষতিগ্রস্ত জেলা।
অবস্থান ও আয়তন
বরগুনা দক্ষিণাঞ্চলের জেলা। এর উত্তরে ঝালকাঠি জেলা, বরিশাল জেলা, পিরোজপুর জেলা ও পটুয়াখালী জেলা, দক্ষিণে পটুয়াখালী জেলা ও বঙ্গোপসাগর, পূর্বে পটুয়াখালী জেলা, পশ্চিমে পিরোজপুর জেলা ও বাগেরহাট জেলা। জেলা সদরে বরগুনা শহর। একটি পৌরসভা। ৯ ওয়ার্ড ও ১৮ মহল্লা।
প্রশাসনিক এলাকাসমূহ
বরগুনা জেলা ৬টি উপজেলা, ৬টি থানা, ৪টি পৌরসভা, ৪২টি ইউনিয়ন ও ২টি সংসদীয় আসন নিয়ে গঠিত।
উপজেলাসমূহ
বরগুনা জেলায় মোট ৬টি উপজেলা রয়েছে। উপজেলাগুলো হল:
ইতিহাস
বরগুনা নামের ইতিহাসের সুনির্দিষ্ট কোন তথ্য না পাওয়া গেলেও জানা যায় যে, উত্তরাঞ্চলের কাঠ ব্যবসায়ীরা এতদ্ঞ্চলে কাঠ নিতে এসে খরস্রোতা খাকদোন নদী অতিক্রম করতে গিয়ে অনুকূল প্রবাহ বা বড় গোনের জন্য এখানে অপেক্ষা করত বলে এ স্থানের নাম বড় গোনা। কারো মতে আবার স্রোতের বিপরীতে গুন(দড়ি) টেনে নৌকা অতিক্রম করতে হতো বলে এ স্থানের নাম বরগুনা । কেউ কেউ বলেন, বরগুনা নামক কোন প্রতাপশালী রাখাইন অধিবাসীর নামানুসারে বরগুনা । আবার কারো মতে বরগুনা নামক কোন এক বাওয়ালীর নামানুসারে এ স্থানের নামকরণ করা হয় বরগুনা ।
জনসংখ্যার উপাত্ত
২০১১ সালের আদমশুমারি অনুযায়ী বরগুনা জেলার মোট জনসংখ্যা ৮,৯২,৭৮১ জন। এর মধ্যে পুরুষ ৪,৩৭,৪১৩ জন এবং মহিলা ৪,৫৫,৩৬৮ জন। মোট পরিবার ২,১৫,৮৪২টি।
শিক্ষা ও শিক্ষা প্রতিষ্ঠান
২০১১ সালের আদমশুমারি অনুযায়ী বরগুনা জেলার সাক্ষরতার হার ৫৭.৬%।
বরগুনা শহরটি বহু শিক্ষাপ্রতিষ্ঠানের একটি আবাসস্থল। বরগুনা জিলা স্কুল শহরটির প্রাচীনতম স্কুল যা ১৯২৭ সালে জনাব রমজান আলী আকন কর্তৃক বরগুনা মধ্য ইংরেজি বিদ্যালয় ( এম.ই. স্কুল )  হিসাবে প্রতিষ্ঠিত হয়।
উল্লেখযোগ্য স্কুল ও কলেজগুলির মধ্যে রয়েছে বরগুনা সরকারী কলেজ, বরগুনা সরকারী মহিলা কলেজ, বরগুনা জিলা স্কুল,গার্লস হাই স্কুল, ফুলঝুড়ি স্কুল এন্ড কলেজ, গৌরিচন্না নবাব সলিমুল্লাহ মাধ্যমিক বিদ্যালয়, ইটবাড়িয়া কদমতলা মাধ্যমিক বিদ্যালয়,কলেজিয়েট মাধ্যমিক বিদ্যালয়, তাসলিমা মেমোরিয়াল একাডেমী, নলী চরক গাছিয়া এতিম মঞ্জিল সিনিয়র মাদ্রাসা, বরগুনা দারুল উলুম নেছারিয়া কামিল মাদ্রাসা, ছোটলবনগোলা হাজারবিঘা মাধ্যমিক বিদ্যালয়  ইত্যাদির পাশাপাশি  শহরে দুটি শিক্ষক প্রশিক্ষণ কলেজ, একটি সরকারি পলিটেকনিক ইনস্টিটিউট, একটি প্রযুক্তি স্কুল এবং কলেজ এবং একটি টেক্সটাইল ভোকেশনাল ইনস্টিটিউট রয়েছে। শিক্ষা কার্যক্রমটি বরিশালের  মাধ্যমিক শিক্ষা বোর্ডের অধীনে পরিচালিত হয়।
ভাস্কর্য
মহান মুক্তিযুদ্ধের স্মৃতি জাগরিত ভাস্কর্য "অগ্নিঝরা একাত্তর "বরগুনা জেলার পৌর শহরের টাউন হল চত্বরে অবস্থিত।যার ফলশ্রুতিতে টাউন হলের নতুন নামকরণ করা হয়েছে স্বাধীনতা স্কয়ার।ভাস্কর্যটি নির্মান করেছেন প্রখ্যাত ভাস্কর মৃণাল হক। "বঙ্গবন্ধু নৌকা জাদুঘর" ২০২০ সালের ৩১ ডিসেম্বর এটি উন্মোচন করা হয়।
লোক সংস্কৃতি
এক সময়ে সমৃদ্ধ উপকূলীয় অঞ্চলে ছিল মাঠ ভরা ধান, নদী-সাগরে মাছ, গরু-মহিষের দুধ, তাঁতের শাড়ি, ঘানির তৈল, মাড়াই কলে আখের গুড়সহ বিচিত্র প্রাকৃতিক ঐশ্বর্যে ভরপুর ছিল এই অঞ্চল। সৌভাগ্য ছিল ঘরে ঘরে। তবে অভাব অভিযোগ না থাকলেও প্রাকৃতিক দুর্যোগ, মহামারী ছিল নিত্যসঙ্গী। অধিকাংশ মানুষের মধ্যে ছিল লোক সংস্কৃতিরচর্চা। আর এই লোক সংস্কৃতির বিষয়বস্ত্ত ছিল সুখ-সমৃদ্ধি আর প্রাকৃতিক দুর্যোগকে কেন্দ্র করে। লোক সংগীতে এলাকার মানুষের সহজ-সরল প্রকৃতি এবং আদর আপ্যায়নের চিত্রও ফুটে ওঠে। যেমন : একটি গান :
"মোগো মেজাজ নাহি গরম, ব্যাবাক্কে মিল্লা কয়,
মোগো মেজাজ নাহি করা, হগলড্ডি মিল্লা কয়
আদর আস্তিক ভালই জানি, কতা হেইডা মিত্যা নয় ।"
এ অঞ্চলের প্রসিদ্ধ গান -  "হয়লা" যা বিয়ের সময় গাওয়া হয়। তাছাড়াও -  কীর্তন, জারিগান, সারিগান, কবিগান, লোকগাঁথা,  লোকনাট্য  উল্লেখযোগ্য।
শাস্ত্রীয় সংস্কৃতি
এ জেলার মানুষ উন্নয়ন কর্মকান্ডের সাথে নাট্য ও সাংস্কৃতিক চর্চাও করে থাকে । নাট্য ও সাংস্কৃতিক সংগঠনের মধ্যে উল্লেখ যোগ্য রয়েছে : উদীচী শিল্পী গোষ্ঠী, খেলাঘর, গ্রাম থিয়েটার, বঙ্গবন্ধু সাংস্কৃতিক জোট, লোক সংগীত শিল্পী গোষ্ঠী, রবীন্দ্র সংগীত পরিষদ, নজরুল সংগীত পরিষদ ইত্যাদি। এ সকল সাংস্কৃতিক সংগঠনগুলোর কর্মসূচি এ দিকে যেমন বিনোদনমূলক, অন্যদিকে মানবিক মূল্যবোধ ও দেশাত্ববোধ সৃষ্টিতে সহায়তা করে।
রাখাইন সংস্কৃতি
বরগুনা জেলার দক্ষিণ অঞ্চলে মঙ্গলিয় গোষ্ঠীর অন্তর্ভুক্ত রাখাইন সম্প্রদায়ের বসবাস। বাঙ্গালী সংস্কৃতির সাথে রাখাইন সংস্কৃতির মিশ্রণ সমৃদ্ধ করেছেএ অঞ্চলের সংস্কৃতিকে । রাখাইনদের নিজস্ব উৎপাদন ব্যবস্থায় রয়েছে বৈচিত্রময় কুঠির শিল্প, কৃষি কাজ, শূকরসহ পশু পালন । একই সাথে সামাজিক অনুষ্ঠানাদির মধ্যে রয়েছে জলক্রীড়া, ফানুস ছোড়া, পিঠা উৎসব । রাখাইনদের অন্যতম অনুষ্ঠান বাঘ শিকার, প্রেমময় নৃত্যানুষ্ঠান কিন্নর নাচ, রাক্ষস নাচ, বানর নাচ ইত্যাদি।তাদের ধর্মীয় অনুষ্ঠানের মধ্যে রয়েছে -গৌতম বৌদ্ধের জন্ম বার্ষিকী পালন, মাঘী পূর্ণিমা, বৈশাখী পূর্ণিমা, রাস উৎসব ইত্যাদি ।
বিখ্যাত খাবার
বরগুনা জেলা নারিকেল ও সুপারির জন্য বিখ্যাত।এছাড়াও বরগুনার বিখ্যাত খাবার -চুইয়া পিঠা, চ্যাবা পিঠা, মুইট্টা পিঠা, আল্লান,  বিসকি,  তালের মোরব্বা, শিরনি,  নাড়িকেলের সুরুয়া,  চালের রুটি,  ইলিশ মাছ, মিষ্টি।
ড্যারিল টাফি
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও নর্দার্ন ডিস্ট্রিক্টস নাইটসের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও নিচেরসারিতে ডানহাতে কার্যকরী ব্যাটিংশৈলী প্রদর্শন করতেন ‘হাফি-পাফি’ ডাকনামে পরিচিত ডেরিল টাফি।
আন্তর্জাতিক ক্রিকেট
টেস্ট ক্রিকেটের অভিষেক পর্বটি মোটেই সুখকর ছিল না। ১৯০০-০১ মৌসুমে সফরকারী অস্ট্রেলিয়ার বিপক্ষে অনুষ্ঠিত খেলাটিতে ১২৭ রান খরচ করেও কোন উইকেট লাভে ব্যর্থ হন। তবে, পরের খেলায় দক্ষিণ আফ্রিকার বিপক্ষে চূড়ান্ত ইনিংসে ৩/৩৮ বোলিং পরিসংখ্যান গড়লেও চূড়ান্ত দিনে ১০১ রানের জয়ের লক্ষ্যমাত্রায় পৌঁছে যায়।
২০০০-০১ মৌসুমে সফরকারী পাকিস্তানের বিপক্ষে প্রথম পূর্ণাঙ্গ টেস্ট সিরিজ খেলার সুযোগ পান তিনি। সমগ্র সিরিজে ষোলো উইকেট দখল করেন। তন্মধ্যে, চূড়ান্ত টেস্টে ৭/৭৭ লাভ করে ম্যান অব দ্য ম্যাচের পুরস্কার লাভের অধিকারী হন। ঐ টেস্টে নিউজিল্যান্ড ইনিংস ও ১৮৫ রানের ব্যবধানে জয় তুলে নেয়ার পাশাপাশি ১-১ ব্যবধানে সিরিজ ড্র করতে সমর্থ হয়েছিল।
এছাড়াও পাকিস্তানের বিপক্ষে পাঁচটি ওডিআইয়ের প্রত্যেকটিতে অংশ নেন। তেরো উইকেট নিয়ে সিরিজে নিউজিল্যান্ডের সর্বোচ্চ উইকেট শিকারীতে পরিণত হন তিনি। তন্মধ্যে, নেপিয়ারে নিজস্ব সেরা ৪/২৪ নিয়ে ম্যান অব দ্য ম্যাচ প্রাপক হন।
এরপর পরবর্তী দুই বছর নিউজিল্যান্ডের টেস্ট দলে নিয়মিতভাবে খেলেন। এ পর্যায়ে ২০০২-০৩ মৌসুমে সফরকারী ভারতের বিপক্ষে টেস্টে ৫৩ রান দিয়ে ৮ উইকেট পান। উইজডেন ক্রিকেটার্স অ্যালমেনাকের লেখক লরেন্স বুথের মতে, সিরিজে ব্যবহৃত পিচগুলো ত্রুটিহীন কিন্তু অনমনীয় এবং সবুজ ঘাসে ঢাকা। কিন্তু, টাফি সম্পর্কে বেশ উচ্ছ্বসিত প্রশংসা করেন তিনি। এ সময়কালে ওডিআই দলে নিয়মিত খেললেও কেবলমাত্র ২০০৩ সালের ক্রিকেট বিশ্বকাপের ছয় খেলায় অংশ নিতে পারেননি তিনি। তন্মধ্যে, শ্রীলঙ্কার বিপক্ষে উদ্বোধনী খেলায় সনাথ জয়াসুরিয়ার ব্যাটের প্রান্তভাগ স্পর্শ করলেও তা আম্পায়ারের নজর এড়িয়ে যায়। দেড় বছর দলে ফিরে প্রথম টেস্টে অংশ নিলেও ২০০৩-০৪ মৌসুমে সফরকারী দক্ষিণ আফ্রিকার বিপক্ষে উরুর আঘাতের কারণে তাকে তৃতীয় টেস্টে দলের বাইরে রাখা হয়।
ইংল্যান্ড গমন
২০০৪ সালে ইংল্যান্ড গমনের উদ্দেশ্যে দলে ফিরে আসেন। ঐ সিরিজের পূর্বে শেষ তিন টেস্টে তিনি মাত্র তিন উইকেট পেয়েছিলেন। পরবর্তী দুই টেস্টেও এর উত্তরণ ঘটেনি। ৮২ গড়ে তিন উইকেট লাভের খেসারত গুণতে হয় তাকে। টেস্ট দল থেকে বাদ পড়েন তিনি। এছাড়াও ইংল্যান্ডে ওডিআই খেলার অধিকাংশ থেকে বঞ্চিত হন। জুন থেকে সেপ্টেম্বর, ২০০৪ সাল পর্যন্ত সাত খেলার মধ্যে তিনি মাত্র দুই খেলায় অংশগ্রহণের সুযোগ পেয়েছিলেন।
২০০৯ সালে আন্তর্জাতিক ক্রিকেট অঙ্গনে ফিরে এসে পাকিস্তানের বিপক্ষে টেস্ট সিরিজে অংশ নেন।
২০০৭-০৮ মৌসুমে অকল্যান্ড এইসেসের সাথে খেলেন। এরপর ক্লাব ক্রিকেটে অংশ নেয়ার উদ্দেশ্যে সিডনিতে চলে যান।
বিতর্ক
টাফিকে দলের বাইরে রাখা হয়। নিউজিল্যান্ডীয় কোচ জন ব্রেসওয়েলের অভিমত, টাফি পুরোপুরি আত্মবিশ্বাস হারিয়েছেন। নয়দিন পর নিউজিল্যান্ড ক্রিকেট কর্তৃপক্ষের সাথে দুর্ব্যবহারের অভিযোগে $১০০০ নিউজিল্যান্ডীয় ডলার জরিমানা গুনেন। তাস্বত্ত্বেও তখনো তিনি দল নির্বাচকমণ্ডলীর সুনজরে ছিলেন। সেপ্টেম্বর ও অক্টোবর, ২০০৫সালে নিউজিল্যান্ড এ দলের সদস্যরূপে শ্রীলঙ্কায় অনুষ্ঠিত ত্রি-দলীয় সিরিজে অংশ নেন।
বিস্ময়করভাবে ২০০৭ সালে ওয়েস্ট ইন্ডিজে অনুষ্ঠিত ক্রিকেট বিশ্বকাপ খেলার জন্য নিউজিল্যান্ড দলে পুনরায় অন্তর্ভুক্ত হন। কিন্তু তার এ অন্তর্ভুক্তি বেশ বিতর্কের সৃষ্টি করে। কেননা তার ক্রীড়াশৈলী বেশ দূর্বল ছিল ও ক্রিস মার্টিনের ন্যায় অকল্যান্ডের সিমারকে উপেক্ষিত করা হয়।
সেপ্টেম্বর, ২০০৭ সালে মাতাল অবস্থায় গাড়ী চালানোর দায়ে ড্যারিল টাফিকে ৪২০ ডলার জরিমানাসহ আদালতের ব্যয় ৩০৩ ডলার প্রদানের মুখোমুখি হন। এছাড়াও পরবর্তী ৬ মাস গাড়ি চালনা থেকে বিরত থাকতে হয়।
ডিসেম্বর, ২০১৩ সালে জানা যায় যে, খেলায় গড়াপেটার কারণে আরও দুইজন নিউজিল্যান্ডীয় খেলোয়াড় ক্রিস কেয়ার্নস ও আরেকজনের সাথে তিনিও আন্তর্জাতিক ক্রিকেট কাউন্সিলের জেরার মুখোমুখি হয়েছেন। দ্রুত প্রতিক্রিয়া ব্যক্ত করে তিনি জানান যে, এতে তিনি বেশ মর্মাঘাত পেয়েছেন ও আইনি সহযোগিতার দিকে অগ্রসর হচ্ছেন।
মূল্যায়ন
বোলিং কার্য পরিচালনাকালে বেশ দম নিতেন। ফলশ্রুতিতে নর্দার্ন ডিস্ট্রিক্টসের সতীর্থ খেলোয়াড়দের কাছ থেকে ‘হাফি-পাফি’ ডাকনামে ভূষিত হন তিনি। ক্রিকইনফোর সাংবাদিক লিন ম্যাককনেল লক্ষ্য করেছেন যে, বোলার হিসেবে ড্যারিল টাফি প্রথম ওভারেই উইকেট লাভে বিস্ময়করভাবে সফলতার পরিচয় দিয়েছেন।
১৪ সেপ্টেম্বর, ২০১২ তারিখে সকল স্তরের ক্রিকেট থেকে অবসর গ্রহণের কথা ঘোষণা করেন ড্যারিল টাফি।
অলিভার টুইস্ট (উপন্যাস)
right|thumb|200px|১৮৩৮ সালে প্রকাশিত অলিভার টুইস্ট উপন্যাসের প্রথম পাতা অলিভার টুইস্ট (Oliver Twist) বিখ্যাত ইংরেজ ঔপন্যাসিক চার্লস ডিকেন্সের লেখা উপন্যাস। ১৮৩৮ সাল থেকে উপন্যাসটি নিয়মিত প্রকাশিত হতে থাকে।
কাহিনী
সত্যিকারের দুর্ভাগ্য নিয়েই যেন জন্মেছিল অলিভার। জন্মের পরপরই সে তার মা’কে হারায়। হারিয়ে ফেলে তার সত্যিকারের পরিচয়। কেননা, যে হাসপাতালে তার অসুস্থ মা শেষ নিঃশ্বাস ত্যাগ করে, সেখানে তাকে নিয়ে যাওয়া হয়েছিল পথ থেকে কুড়িয়ে। কেউ তাকে চিনত না, জানত না। তাই তার মৃত্যুর সঙ্গে সঙ্গে হারিয়ে গেল তার শিশু পুত্রের নাম ও বংশ পরিচয়। এরপর শিশু অলিভার স্থান পেল এক এতিমখানায়। সেখানে একদল দামাল ছেলের সাথে অযত্নে, অবহেলায় বেড়ে উঠতে থাকে।
অলিভারের বয়স যখন নয় বছর পূর্ণ হলো তখন তাকে নিয়ে আসা হলো এতিমখানার প্রধান কেন্দ্রে। কেন্দ্রের অন্যতম কর্মকর্তা মিঃ বাম্বল অলিভারের নাম রাখলেন- অলিভার টুইস্ট। এতিমখানায় পেট পুরে খেতে দেয়া হতো না, আধপেটা খেয়ে সে একেবারে কঙ্কালসার হয়ে গেল। একদিন আরেকটু খেতে চাইবার কারণে অলিভারকে মিঃ সোয়ারবেরী নামে এক কফিন ব্যবসায়ীর হাতে তুলে দেয়া হলো। মিসেস সোয়ারবেরী কিশোর অলিভারকে দেখে খুশি হতে পারলেন না। তাদের বাড়িতে তাকে কাজের ছেলে হিসেবে থাকতে হতো। সবার খাওয়া হলে যা বাঁচতো তাই তাকে খেতে হতো। শুতে হতো টেবিলের নিচে, আর পান থেকে চুন খোয়া গেলেই শুনতে হতো কটুকথা। মারধোর করা হতো। কয়েকদিনের মধ্যে অলিভারের জীবন অতিষ্ঠ হয়ে উঠলো, একদিন ভোরবেলা সেখান থেকে পালিয়ে পায়ে হেঁটে লন্ডন যাত্রা করলো।
দীর্ঘ সাতদিন পায়ে হেঁটে একদিন সকালে ক্লান্ত, অবসন্ন ও ক্ষুধার্ত অলিভার লন্ডন শহরের কাছাকাছি এসে পৌঁছলো। সেখানে সে একটি দুষ্টু তরুণের পাল্লায় পড়ে। এই তরুণের নাম ডকিন্স। সে তাকে পকেটমার ও চোরদের আড্ডায় নিয়ে যায়। এখানে অলিভারের সাথে পরিচয় ঘটে দুষ্টুচক্রের সর্দার ফ্যাগিনের সাথে। প্রথমে অলিভার বুঝতে পারেনি যে সে অপরাধী চক্রের সাথে জড়িয়ে পড়েছে। সে বসে বসে লক্ষ্য করতো ফ্যাগিন বেশির ভাগ সময় তার শিষ্যদের পকেটমারের কৌশল শিখিয়ে থাকে।
একদিন ‘ডজার’ ও চার্লিবেটস্ নামে দুই চোরের সাথে অলিভারকে বাইরে পাঠানো হলো। তারা যখন একটি বইরের দোকানের সামনে এক বৃদ্ধ ক্রেতার পকেট মারছিল তখন আতঙ্কে পালাতে গিয়ে নির্দোষ অলিভার ধরা পড়ে প্রহৃত হল এবং থানায় গেল। অলিভার নির্দোষ জেনে বৃদ্ধ ভদ্রলোক মিঃ ব্রাউন অলিভারকে নিজের বাড়ি নিয়ে গেলেন পোষ্য-পুত্র রূপে পালনের উদ্দেশ্যে। দিনগুলো ভালই কাটছিল। কিন্তু এখানে দুর্ভাগ্য তার পিছু ছাড়লো না। একদিন কয়েকটি বই এবং ৫ পাউন্ডের একটি নোট হাতে নিয়ে অলিভারকে বইয়ের দোকানে পাঠানো হল। পথিমধ্যে ন্যান্সি নামের এক দুষ্টু মেয়ে ও বিল সাইক্স তাকে জোর করে ফ্যাগিনের কাছে নিয়ে গেল এবং সেখানে আটকে রাখলো। কিছুতেই সে অলিভারকে মুক্তি দিতে রাজী হলো না।
পরদিন অলিভার জ্ঞান ফিরে পেল। গত রাতে যে বাড়িতে গিয়েছিল সেখানে নিজেকে টেনে নিয়ে গেল। গৃহকর্ত্রী ও তার পালিত কন্যা রোজ তার সরলতায় মুগ্ধ হলো। তাকে তারা পুলিশে দিল না। বুঝলো সে ইচ্ছে করে চোরের দলে যায়নি। অলিভার তার অতীত জীবনের কথা সব খুলে বললো। তার দিনগুলো এখানে ভালই কাটছিল কিন্তু একদিন জানালার বাইরে বিল সাইক্স ও তার এক অসৎ মঙ্কস জানালার বাইরে থেকে তাকিয়ে রইলো। অলিভার চিৎকার করে উঠলো। চিৎকার শুনে তারা পালিয়ে গেল। সম্ভাব্য বিপদের হাত থেকে অলিভারকে রক্ষা করতে লন্ডনে পাঠানো হলো। বিল সাইক্সের সঙ্গিনী ন্যান্সির হৃদয়ে অলিভারের প্রতি এক মমতা কাজ করতো। লুকিয়ে সে মঙ্কস্ ও ফ্যাগিনের কথা শুনে ব্রাউনলোকে সব জানায়। মিঃ ব্রাউনলো ও মি. লোসবোর্ন জানতে পারে মঙ্কস নামের ব্যক্তিটি আসলে তার বৈমাত্রেয় ভাই। সে সব সম্পত্তি গ্রাস করতে চায়। তাদের পিতার উইলে ছিল অলিভার যদি কোন দুর্নামের কাজ করে তবে সে কোন কিছুই পাবে না। অলিভারকে পৈতৃক সম্পত্তি থেকে বঞ্চিত করার উদ্দেশ্যে চুরির কাজে লিপ্ত করার জন্য ফ্যাগিন কে নিয়োজিত করেছিল মঙ্কস্। ফ্যাগিন এই কাজে ন্যান্সি এবং বিল সাইক্সের ওপর ন্যস্ত করে কিন্তু শেষ পর্যন্ত তাদের সকল প্রচেষ্টা ব্যর্থ হয়।
বাংলা চলচ্চিত্রায়ন
বিজলী বরন সেন পরিচালিত বাংলা চলচ্চিত্র 'মানিক' অলিভার টুইস্ট এর কাহিনী অবলম্বনে প্রকাশিত হয় ১৯৬১ সালে। এতে অভিনয় করেছেন ছবি বিশ্বাস, পাহাড়ী সান্যাল, শম্ভু মিত্র, তৃপ্তি মিত্র প্রমুখ।
সিদ্ধিবিনয়ক মন্দির, মুম্বাই
থাম্ব|সিদ্ধিবিনায়ক মন্দির শ্রী সিদ্ধিবিনায়ক গণপতি মন্দির একটি হিন্দু মন্দির যা ভগবান শ্রী গনেশকে উত্সর্গীকৃত। এটি ভারতের মুম্বাইয়ের প্রভাদেবীতে অবস্থিত। এটি মূলত লক্ষ্মণ বিথু এবং দেউবাই পাতিল ১৯০১ সালের ১৯ নভেম্বর নির্মিত হয়েছিল।এটি ভারতের অন্যতম ধনী মন্দির।
সিদ্ধি বিনায়ক ("আপনার ইচ্ছা মঞ্জুরকারী গণেশ") মন্দিরটির মন্দিরটির সাথে একটি ছোট মণ্ডপ রয়েছে। গর্ভগৃহের কাঠের দরজাগুলি অষ্টাভিনয়কের (মহারাষ্ট্রে গণেশের আটটি প্রকাশ) চিত্র সহ খোদাই করা আছে। গর্ভগৃহের অভ্যন্তরের ছাদটি সোনার সাথে প্রলেপ দেওয়া হয়েছে এবং কেন্দ্রীয় মূর্তিটি গণেশের। পেরিফেরিতে একটি হনুমান মন্দিরও রয়েছে। মন্দিরের বাইরের অংশটি একটি গম্বুজ নিয়ে গঠিত যা সন্ধ্যায় একাধিক বর্ণের সাথে আলোকিত হয় এবং প্রতি কয়েক ঘণ্টা পরে তারা পরিবর্তন করে চলে। শ্রী গনেশের মূর্তিটি গম্বুজের ঠিক নীচে অবস্থিত।
গুরুত্ব এবং স্থিতি সম্পাদনা:-
বিংশ শতাব্দীর শেষার্ধে সিদ্ধিভিনয়াক মন্দিরটি একটি ছোট ছোট উপাসনালয় থেকে বিবর্তিত হয়ে আজকের গ্র্যান্ড টেম্পলে পরিণত হয়েছে। যারা নিয়মিত গনেশের আশীর্বাদ নিতে যান। অ্যাপলের সিইও টিম কুক মন্দিরে সকালের প্রার্থনা দিয়ে তাঁর ২০১৬ ভারত ভ্রমণ শুরু করেছিলেন।
ইতিহাস :-